CELEX: 32021D1196
Language: hr
Date: 2021-07-19 00:00:00
Title: Provedbena odluka Komisije (EU) 2021/1196 оd 19. srpnja 2021. o izmjeni Provedbene odluke (EU) 2020/167 u pogledu usklađenih normi za određenu radijsku opremu koje se odnose na radarske uređaje za određivanje odraza od zemlje i od krute prepreke, radiofrekvencijsku opremu za identifikaciju, radijske uređaje za željezničke sustave europetlje, umrežene uređaje kratkoga dometa, bežične industrijske primjene i širokopojasnu komunikacijsku radiovezu za brodove i izvanobalne instalacije

20.7.2021   
               
               
                  HR
               
               
                  Službeni list Europske unije
               
               
                  L 258/53
               
            
         PROVEDBENA ODLUKA KOMISIJE (EU) 2021/1196
         оd 19. srpnja 2021.
         o izmjeni Provedbene odluke (EU) 2020/167 u pogledu usklađenih normi za određenu radijsku opremu koje se odnose na radarske uređaje za određivanje odraza od zemlje i od krute prepreke, radiofrekvencijsku opremu za identifikaciju, radijske uređaje za željezničke sustave europetlje, umrežene uređaje kratkoga dometa, bežične industrijske primjene i širokopojasnu komunikacijsku radiovezu za brodove i izvanobalne instalacije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 16. Direktive 2014/53/EU Europskog parlamenta i Vijeća (2), ako je radijska oprema u skladu s usklađenim normama ili dijelom usklađenih normi na koje se upućuje u objavama u Službenom listu Europske unije, pretpostavlja se da ta oprema ispunjava bitne zahtjeve iz članka 3. te direktive koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je Provedbenom odlukom C(2015) 5376 (3) od Europskog odbora za elektrotehničku normizaciju (CENELEC) i Europskog instituta za telekomunikacijske norme (ETSI) zatražila sastavljanje i reviziju usklađenih normi za radijsku opremu za potrebe Direktive 2014/53/EU („zahtjev”).
                  
               
                     (3)
                  
                  
                     Na temelju tog zahtjeva ETSI je sastavio usklađenu normu EN 303 258 V1.1.1 za bežične industrijske primjene.
                  
               
                     (4)
                  
                  
                     Na temelju tog zahtjeva ETSI je revidirao usklađene norme EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 i EN 303 276 V1.1.1, na koje se upućuje u objavama u seriji C Službenog lista Europske unije (4). Rezultat je donošenje usklađenih normi EN 302 066 V2.2.1 za radarske uređaje za određivanje odraza od zemlje i od krute prepreke, EN 302 208 V3.3.1 za radiofrekvencijsku opremu za identifikaciju, EN 302 609 V2.2.1 za radijsku opremu za komunikacijske sustave europetlje, EN 303 204 V3.1.1 za umrežene uređaje kratkoga dometa i EN 303 276 V1.2.1 za širokopojasnu komunikacijsku radiovezu za brodove i izvanobalne instalacije.
                  
               
                     (5)
                  
                  
                     Komisija je zajedno s ETSI-ijem ocijenila jesu li te usklađene norme u skladu sa zahtjevom.
                  
               
                     (6)
                  
                  
                     Usklađene norme EN 303 204 V3.1.1 i EN 303 276 V1.2.1 ispunjavaju bitne zahtjeve koji se njima nastoje obuhvatiti, a koji su utvrđeni u Direktivi 2014/53/EU. Stoga je upućivanja na te norme primjereno objaviti u Službenom listu Europske unije.
                  
               
                     (7)
                  
                  
                     Na temelju zadnje rečenice devetog stavka odredbe 6.2.5. usklađene norme EN 302 066 V2.2.1 i desetog i jedanaestog stavka odredbe 6.2.5. te usklađene norme omogućeno je subjektivno tumačenje i definiranje specifikacija utvrđenih u toj usklađenoj normi. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (8)
                  
                  
                     U Preporuci Europske konferencije poštanskih i telekomunikacijskih uprava 74-01 o neželjenim emisijama u sporednoj domeni (Preporuka Europskog istraživačkog vijeća (ERC) 74-01 (2019.)) utvrđuju se zahtjevi za učinkovitu uporabu radijskog spektra. U tablici 6. Preporuke ERC-a 74-01 (2019.) utvrđuje se da bi zaštita trebala biti do granice frekvencijskog područja od 694 MHz. Tablica 2. usklađene norme EN 302 208 V3.3.1 nije usklađena s Preporukom ERC-a 74-01 jer je granica iz te tablice različita od granice iz Preporuke ERC-a 74-01 (2019.) Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (9)
                  
                  
                     Usklađena norma EN 302 609 V2.2.1 u tablici 3. sadržava nedosljednosti u pogledu frekvencijskih područja mjernog prijamnika. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (10)
                  
                  
                     Odredbama 4.2.8.2., 4.2.9.3. i 4.2.10.3. usklađene norme EN 303 258 V1.1.1 ne propisuju se ispitne metode za dokazivanje sukladnosti sa specifikacijama utvrđenima u tim odredbama. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (11)
                  
                  
                     U Prilogu I. Provedbenoj odluci Komisije (EU) 2020/167 (5) navode se upućivanja na usklađene norme kojima se stvara pretpostavka sukladnosti s Direktivom 2014/53/EU, a u Prilogu II. toj provedbenoj odluci navode se upućivanja na usklađene norme kojima se stvara pretpostavka sukladnosti s Direktivom 2014/53/EU s ograničenjem. Kako bi upućivanja na usklađene norme sastavljene za potrebe Direktive 2014/53/EU bila navedena u jednom aktu, upućivanja na norme EN 303 204 V3.1.1 i EN 303 276 V1.2.1 trebalo bi uvrstiti u Prilog I. Provedbenoj odluci (EU) 2020/167, a upućivanja na norme EN 302 066 V2.2.1, EN 302 208 V3.3.1, EN 302 609 V2.2.1 i EN 303 258 V1.1.1 trebalo bi uvrstiti u Prilog II. toj provedbenoj odluci.
                  
               
                     (12)
                  
                  
                     Stoga je iz serije C Službenog lista Europske unije (6) nužno povući upućivanja na usklađene norme EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 i EN 303 276 V1.1.1, jer su te norme revidirane. U Prilogu III. Provedbenoj odluci (EU) 2020/167 navode se upućivanja na usklađene norme sastavljene za potrebe Direktive 2014/53/EU koja se povlače iz serije C Službenog lista Europske unije. Stoga je ta upućivanja primjereno uvrstiti u taj prilog.
                  
               
                     (13)
                  
                  
                     Kako bi proizvođači imali vremena pripremiti se za primjenu usklađenih normi EN 302 066 V2.2.1, EN 302 208 V3.3.1, EN 302 609 V2.2.1, EN 303 204 V3.1.1 i EN 303 276 V1.2.1, potrebno je odgoditi povlačenje upućivanja na usklađene norme EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 i EN 303 276 V1.1.1.
                  
               
                     (14)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala hitno stupiti na snagu,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2020/167 mijenja se kako slijedi:
            
                        1.
                     
                     
                        Prilog I. mijenja se u skladu s Prilogom I. ovoj Odluci;
                     
                  
                        2.
                     
                     
                        Prilog II. mijenja se u skladu s Prilogom II. ovoj Odluci;
                     
                  
                        3.
                     
                     
                        Prilog III. mijenja se u skladu s Prilogom III. ovoj Odluci.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 19. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).
         
            (3)  Provedbena odluka Komisije C(2015) 5376 final od 4. kolovoza 2015. o zahtjevu za normizaciju upućenom Europskom odboru za elektrotehničku normizaciju i Europskom institutu za telekomunikacijske norme u pogledu radijske opreme kojom se podupire Direktiva 2014/53/EU Europskog parlamenta i Vijeća.
         
            (4)  SL C 326, 14.9.2018., str. 114.
         
         
            (5)  Provedbena odluka Komisije (EU) 2020/167 od 5. veljače 2020. o usklađenim normama za radijsku opremu sastavljenima za potrebe Direktive 2014/53/EU Europskog parlamenta i Vijeća (SL L 34, 6.2.2020., str. 46.).
         
            (6)  SL C 326, 14.9.2018., str. 114.
         
      
      
         
            PRILOG I.
            U Prilogu I. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                     
                           „10.
                        
                        
                           EN 303 204 V3.1.1
                           Nepokretni uređaji kratkoga dometa (SRD) u podatkovnim mrežama; Radijska oprema za uporabu u frekvencijskom području od 870 MHz do 876 MHz s razinama efektivne izračene snage do 500 mW; Harmonizirana norma za pristup radijskom spektru
                        
                     
                           11.
                        
                        
                           EN 303 276 V1.2.1
                           Pomorska širokopojasna radioveza koja radi unutar pojasa od 5 852  MHz do 5 872  MHz i/ili od 5 880  MHz do 5 900  MHz, za brodove i obalne instalacije uključene u koordinirane aktivnosti; Harmonizirana norma za pristup radijskom spektru”
                        
                     
         
      
      
         
            PRILOG II.
            U Prilogu II. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                     
                           „10.
                        
                        
                           EN 302 066 V2.2.1
                           Uređaji kratkoga dometa (SRD); Radarski uređaji za određivanje odraza od zemlje i od krute prepreke (GPR/WPR); Harmonizirana norma za pristup radijskom spektru
                           
                              Napomena: Sukladnost s tom usklađenom normom ne stvara pretpostavku o sukladnosti s bitnim zahtjevom iz članka 3. stavka 2. Direktive 2014/53/EU ako se primijeni bilo koje od sljedećeg:
                           
                                       —
                                    
                                    
                                       rečenica u devetom stavku odredbe 6.2.5. te norme ‚Za mjerenja emisija mogla bi se upotrebljavati i kombinacija bikoničnih i logaritamsko-periodičnih dipolnih antena (poznate i pod nazivom ‚logaritamske periodične antene’) kako bi se obuhvatio cijeli pojas od 30 MHz do 1 000  MHz’,
                                    
                                 
                                       —
                                    
                                    
                                       deseti stavak odredbe 6.2.5. te norme,
                                    
                                 
                                       —
                                    
                                    
                                       jedanaesti stavak odredbe 6.2.5. te norme.
                                    
                                 
                     
                           11.
                        
                        
                           EN 302 208 V3.3.1
                           Radiofrekvencijska oprema za identifikaciju koja radi u pojasu od 865 MHz do 868 MHz s razinom snage do 2 W i u pojasu od 915 MHz do 921 MHz s razinom snage do 4 W; Harmonizirana norma za pristup radijskom spektru
                           
                              Napomena: Za potrebe pretpostavke sukladnosti s bitnim zahtjevom iz članka 3. stavka 2. Direktive 2014/53/EU, u tablici 2. te usklađene norme, ograničenje ‚692 MHz’ zamjenjuje se sljedećim: ‚694 MHz.’
                        
                     
                           12.
                        
                        
                           EN 302 609 V2.2.1
                           Uređaji kratkoga dometa (SRD); Radijska oprema za komunikacijske sustave europetlje; Harmonizirana norma za pristup radijskom spektru
                           
                              Napomena: Za potrebe pretpostavke sukladnosti s bitnim zahtjevom iz članka 3. stavka 2. Direktive 2014/53/EU:
                           
                                       —
                                    
                                    
                                       u drugom retku tablice 3. te usklađene norme granica ‚29,090  MHz’ čita se kao ‚27,090  MHz’,
                                    
                                 
                                       —
                                    
                                    
                                       u drugom retku tablice 3. ove usklađene norme granica ‚29,100  MHz’ čita se kao ‚27,100  MHz.’.
                                    
                                 
                     
                           13.
                        
                        
                           EN 303 258 V1.1.1
                           Bežične industrijske primjene (WIA); Uređaji koji rade u frekvencijskom području od 5 725  MHz do 5 875  MHz s razinama snage do 400 mW; Harmonizirana norma za pristup radijskom spektru
                           
                              Napomena: Sukladnost s tom usklađenom normom ne stvara pretpostavku sukladnosti s bitnim zahtjevom iz članka 3. stavka 2. Direktive 2014/53/EU ako za dokazivanje sukladnosti s odredbama 4.2.8.2., 4.2.9.3. i 4.2.10.3. te usklađene norme nisu primijenjene odgovarajuće ispitne metode.”
                        
                     
         
      
      
         
            PRILOG III.
            U Prilogu III. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                        
                           Datum povlačenja
                        
                     
                           „17.
                        
                        
                           EN 302 066-2 V1.2.1
                           Elektromagnetska kompatibilnost i radijski spektar (ERM); Primjene slikovnih sustava radara za ispitivanje tla i zida (GPR/WPR); 2. dio: Harmonizirana europska norma koja obuhvaća bitne zahtjeve iz članka 3.2. Direktive R&TTE
                        
                        
                           20. siječnja 2023.
                        
                     
                           18.
                        
                        
                           EN 302 208 V3.1.1
                           Oprema za radiofrekvencijsku identifikaciju u frekvencijskom pojasu od 865 MHz do 868 MHz s razinama snage do 2 W i u frekvencijskom pojasu od 915 MHz do 921 MHz s razinama snage do 4 W; Harmonizirana norma koja obuhvaća bitne zahtjeve iz članka 3.2. Direktive 2014/53/EU
                        
                        
                           20. siječnja 2023.
                        
                     
                           19.
                        
                        
                           EN 302 609 V2.1.1
                           Uređaji kratkoga dometa (SRD); Radijski uređaji za željezničke sustave europetlje; Harmonizirana norma za pristup radijskom spektru
                        
                        
                           20. siječnja 2023.
                        
                     
                           20.
                        
                        
                           EN 303 204 V2.1.2
                           Umreženi uređaji kratkoga dometa (SRD); Radijska oprema za uporabu u frekvencijskom području od 870 MHz do 876 MHz s razinama snage do 500 mW; Harmonizirana norma koja obuhvaća bitne zahtjeve iz članka 3.2. Direktive 2014/53/EU
                        
                        
                           20. siječnja 2023.
                        
                     
                           21.
                        
                        
                           EN 303 276 V1.1.1
                           Pomorska širokopojasna radioveza koja radi unutar pojasa od 5 852  MHz do 5 872  MHz i/ili od 5 880  MHz do 5 900  MHz, za brodove i izvanobalne instalacije uključene u koordinirane aktivnosti; Harmonizirana norma koja obuhvaća bitne zahtjeve iz članka 3.2. Direktive 2014/53/EU
                        
                        
                           20. siječnja 2023.”.